**Kulmat kuntoon -siivoustapahtuma**

Kulmat kuntoon -tapahtuma on valtakunnallisesti leijonien johdolla järjestättävä kotikulmien siivoustapahtuma, joka auttaa

* klubeja yhdistämään siivous ja ympäristövalistustoiminta pohjautuen ympäristön siistinä pitämiseen sekä sen siivoamiseen yhteisvoimin muiden toimijoiden kanssa;
* saavuttamaan tilanteen, jossa kotikulmien yhteisöjen ihmisillä on ajatus puhtaasta ympäristöstä ja mitä sen eteen voi tehdä;
* tuomaan lionstoiminta positiivisesti näkyväksi kotikulmien yhteisöissä ja laajemmin yhteiskunnassa.

Tapahtumaan voi lähteä jo olemassa olevalla klubin omalla projektilla/aktiviteetilla haastamalla siihen muita toimijoita ja alueen asukkaita mukaan.

**Tapahtuman kulun vaiheita**

Valmistelu

* Keskustelu klubissa osallistumisesta (klubina tai yksittäisinä leijonina).
* Valitkaa klubin vastuuleijona ja tapahtuman mediavastaava
* Ilmoittakaa piirille, että lähdette mukaan.
* Päättäkää millä suurusluokalla toteutatte tapahtuman. Yhden tai kahden ulkopuolisen tahon haastaminen ensimmäisellä kerralla riittää. Siitä se lähtee kasvamaan seuraavilla kerroilla.

Tavoitteiden määrittely klubin kannalta, esimerkiksi

* Lapset ja nuoret oppivat ympäristön siisteyden tärkeyden ja miten ympäristötä pidetään huolta.
* Luomme kontakteja yhteiskunnan eri tahojen kanssa kuten päiväkodit, koulut, yritykset, järjestöt, julkiset toimijat ja alueen asukkaat.
* Opimme yhdessätekemistä eri toimijoiden kanssa.
* Lisäämme lionstoiminnan näkyvyyttä tekemisen kautta.
* Saamme klubilaisille onnistumisen kokemuksia.

Tapahtuman suunnittelu ja toteutus

* Tapahtuman kesto: 2-4 tuntia (klubi päättää)
* Toteutuspäivä: Suomen luonnonpäivänä 28.8.2021 (elokuun viimeinen lauantai)
* Ottakaa yhteyttä kaupungin/kunnan ympäristötoimeen ja kertokaa Kulmat kuntoon -tapahtumasta. Heiltä saatte viralliset toimintaohjeet ja apua suunnitteluun ja järjestämiseen.
* Varmistakaa, että mahdollisimman monelle on siivousvälineet (monesti saa kunnilta/kaupungeilta/alueurakoitsijoilta).
* Sopikaa roskien poiskuljetuksen järjestäminen esimerkiksi kaupungin kanssa.
* Varainhankintaa voi toteuttaa esimerkiksi talkookahvituksella. Isot kauppaketjut voivat lähteä sponsoroimaan esimerkiksi tarjoilujen osalta.

Ketä voi haastaa mukaan

* Päiväkodit, koulut (hyviä ensimmäiseen kertaan, voi haastaa myös vanhemmat mukaan)
* Järjestöt ja yritykset
* Kunnan/kaupungin johto ja muita päättäjiä
* Paikallinen alueurakoitsija
* Paikallinen kauppa
* Ympäristöasiantuntijat
* Alueen asukkaat
* Leot ja Lionit
* Lehdet ja muu media

Toimintaohjeita

* Keskittykää ohjeistukseen, henkilöihin ja yhteistyöhön
* Varmistakaa välineiden ja materiaalien saatavuus siivouspäivänä
* Kertokaa lionien avainhenkilöt yhteistyötahoille
* Ottakaa yhteyttä paikalliseen mediaan, jotta voivat uutisoida.